Д О К Л А Д

 Относно:  Извършена комплексна проверка на Предприятие за производство и бутилиране на пиво, гр. Лом, област Монтана, с оператор фирма „Ломско пиво”АД, гр. Лом на основание Заповед № РД-014/20.02.2013 г. на Директора на РИОСВ – Монтана.
Извършената на 27.02.2013 г. комплексна проверка е с цел установяване съответствието на производствената дейност на дружеството с нормативните изисквания по опазване на околната среда и в изпълнение на плана за контролната дейност през 2013 г.


Основната дейност на фирмата е производство и бутилиране на пиво.

Дружеството съхранява разделно в обособени складови помещения генерираните на площадката отпадъци от производствената дейност. Ежемесечно се води отчетност на количествата образувани и предадени отпадъци в заверената отчетна книга за отпадъци. Отпадъците се предават въз основа на договори с фирми, притежаващи разрешителни за извършване на такава дейност. Дадени са указания във връзка с новата наредба за реда и образците, по които се предоставя информация за дейностите по отпадъците - Наредба № 2/05.02.2013 г.
Дружеството, тъй като пуска на пазара продукти, след употребата на които се образуват масово разпространени отпадъци, отговаря за разделното им събиране и третиране чрез участие в колективна система, съгласно сключен договор с “Екобулпак”АД, гр. София.


Използваните химически вещества и смеси за работата на хладилната инсталация, за пречистване на води и за хигиена на производствените помещения се съхраняват на площадката на дружеството, съгласно условията посочени в информационните листове за безопасност. Дружеството не е изготвило оценката за безопасността и съхранението на опасни химични вещества и смеси по реда на Наредба за реда и начина за съхранение на опасни химически вещества и смеси и Заповед № РД-288/03.04.2012 г. на МОСВ за утвърждаване на формат за документиране, за което е дадено предприсание.
Изходящият газоход на парните котли за производство на пара за технологични нужди и отопление е оборудван с пробоотборен отвор за емисионен контрол, съгласно изискванията на Наредба № 6/1999 г. Компресорите, използвани за производствения процес, са разположени в затворени помещения, което не предполага излъчване на наднормени нива на шум в околната среда. 
За ползване на р. Дунав с цел заустване на отпадъчните води, формирани от дейността на предприятието за производство и бутилиране на пиво, дружеството е титуляр на издадено от МОСВ разрешително. Удължен е срока на действие на разрешителното до 22.12.2015 г. с решение на БДУВДР – Плевен При проверката се констатира, че се изпълняват условията в издаденото разрешително. Пунктовете за собствен мониторинг са сигнализирани и е осигурен достъп до тях. Редовно се извършва собствения мониторинг на смесения поток отпадъчни води, като резултатите от него се предоставят на РИОСВ – Монтана и се съхраняват в дружеството. Предоставен е на инспекцията доклад за изпълнение условията на издаденото разрешително през 2011 г. и копие на платежните нареждания за заплатените такси, съгласно Закона за водите.

На територията на производствената площадка няма разположени инсталации и съоръжения, попадащи в обхвата на приложение № 4 към чл.117 от Закона за опазване на околната среда, за експлоатацията които се изисква комплексно разрешително.

